Cecilia Sandell

Ann Cecilia Sandell (født 1968) er en svensk tidligere fotballspiller. Sandell, som var forsvarsspiller, har spilt for de svenske klubbene Lindsdals IF og Älvsjö AIK FF, samt for Sveriges kvinnelandslag i fotball.

 Karriere som klubbspiller 
Sandell spilte for Lindsdals IF fram til 1993, da hun ble hentet av Älvsjö AIK FF. Med sin nye klubb vant Sandell Damallsvenskan fem sesonger på rad, fra 1995 til 1999. Sandell, som var midtbanespiller tidlig i karrieren, ble med suksess omskolert til forsvarsspiller.«Diamantbollen 1999», fra SvFFs hjemmeside, 24. februar 2004. Besøkt 8. mars 2015 

 Landslagskarriere 
Sandell spilte sin første landslagskamp i august 1992, da Sverige møtte Norge i det som skulle bli et uavgjortoppgjør som endte 3–3. Sandell hadde skadeproblemer som skulle innvirke på hennes tidlige karriere som landslagsspiller, og hun deltok verken i EM i 1993 eller i VM i 1995, sistnevnte arrangert av Sverige. Sandell var imidlertid en del av Sveriges tropp til OL i 1996, og deltok i EM i 1997, VM i 1999, samt i OL igjen i 2000.«Cecilia Sandell» , profil på sports-reference.com. Besøkt 8. mars 2015 

Sandell spilte sammenlagt 62 kamper og scoret tre mål for Sverige fra 1992 til 2003.«Damlandslagsspelare 1973–2014», fra SvFFs hjemmeside, 2014. Besøkt 8. mars 2015 

 Senere karriere 
Sandell var presseansvarlig for Sveriges damelandslag under EM i 2001. Sandell hadde da lagt opp som spiller, og var assisterende trener for Älvsjö AIK FF.«Cecilia Sandell gör comeback i seriefinalen», kristianstadsbladet.se, 13. oktober 2001. Besøkt 8. mars 2015 

 Privat 
Sandells tvillingsøster, Camilla, er gift med tidligere fotballspiller Victoria Sandell Svensson.«Victoria Sandell Svensson: 'Jag åkte från EM till IVF-kliniken'» , av Anna Björkman, mama.nu, 31. august 2012. Besøkt 8. mars 2015 

 Meritter 
 Älvsjö AIK FF 
 Damallsvenskan: 1995, 1996, 1997, 1998, 1999

 Individuelle 
 Diamantbollen: 1999

 Referanser 

 Eksterne lenker 


Kategori:Svenske damelandslagsspillere i fotball
Kategori:Deltakere for Sverige under Sommer-OL 1996
Kategori:Fotballspillere under Sommer-OL 1996
Kategori:Deltakere for Sverige under Sommer-OL 2000
Kategori:Fotballspillere under Sommer-OL 2000
Kategori:Spillere under EM i fotball for kvinner 1997
Kategori:Spillere i VM i fotball for kvinner 1999